Christiane Amanpour

Christiane AMANPOUR (perse: کریستیان امانپور, naskiĝis la 12-an de januaro 1958 en Londono(en) Christiane Amanpour, biography.com) estas brita-irana televida raportistino, prezentisto kaj produktanto de dokumentaj filmoj. Ŝi estas la ĉefa internacia korespondanto de CNN. Ekde la 1980-aj jaroj, ŝi raportas pri krizaj kaj militaj zonoj kaj intervjuas mondgvidantojn. Ŝia laboro estis ofte premiita. Ŝi ricevis naŭfoje la premion Emmy pri ĵurnalismo kaj dokumentaj filmoj. Ŝi laboris por CNN ekde 1983. Krom por CNN ŝi ankaŭ laboras por ABC-News. Ŝi iĝis unu el la plej bone pagitaj raportistoj en la mondo, ne malplej danke al sia volo vojaĝi kaj labori en la plej danĝeraj lokoj en la mondo(en) Suzanne Hoppough: #79 Christiane Amanpour , forbes.com – The 100 Most Powerful Women. Ŝi parolas la anglan, la persan (sian denaskan lingvon) kaj la francan.

 Biografio 
Christiane Amanpour naskiĝis en Londono, la plej aĝa filino de irana patro kaj brita patrino. Baldaŭ post ŝia naskiĝo, la familio ekloĝis en Teherano. En la aĝo de dek unu, Amanpour iris al katolika loĝlernejo en Anglio. La familio Amanpour apartenis al la ekonomia kaj politika elito en Irano; post la irana revolucio en 1979, ili perdis ĉiujn siajn posedaĵojn kaj privilegiojn kaj ekloĝis definitive en Anglio. Amanpour diris, ke ĉi tiuj politikaj eventoj instigis ŝin fariĝi ĵurnalistino. Ŝi studis ĵurnalismon ĉe la Universitato de Rod-Insulo en Usono.

 Ĵurnalista laboro 
La raportada laboro de Amanpour komenciĝis en 1990 kiel korespondanto por CNN kie ŝi raportis pri internacia krizo-situacioj (Golfa Milito, Irako, Afganio, Nord-Koreio, palestinaj teritorioj, Irano, Sudano, Israelo, Pakistano, Somalio, Ruando, Balkano, Egiptio, Libio).

Ŝi ankaŭ faris dokumentan filmon (“Sekso kaj amo tra la tuta mondo”) tute kreita kaj reĝisorita de virinoj, interparolanta pri la intima vivo de homoj (plejparte virinoj) tra la tuta mondo en kiu ŝi starigas nediskretajn priseksajn demandojn(eo) Luis Eliver, “Sekso kaj amo tra la tuta mondo” (Christiane Amanpour: Sex & Love Around the World), la 9-an de januaro 2019(en) Christiane Amanpour & Kara Swisher | Sex & Love Around the World | SXSW 2018, jutuba filmeto, sed kiu ankaŭ temas pri rakontoj pri kiel ekzemple virinoj kaptas siajn rajtojn ankaŭ se temas pri la rajto paroli pri sia intima vivo, pri kiel rifuĝintoj el multaj islamaj landoj neniam antaŭe parolis pri sia propra persona feliĉo kaj estas nesciaj pri kiel respekte konduti kun virinoj, pri kiel divorco aspektas en Libano, pri kiel gravediĝi en rifuĝejo, pri transgenruloj en Barato(en) Why Christiane Amanpour wants to talk about sex and love (Kial Christiane Amanpour volas paroli pri seko kaj amo), CNN Opinio, la 4-an de aprilo 2018., pri kiel Japanio baraktas kun intimeco, ktp

 Persone 
Amanpour edziniĝis al James Rubin en 1998, kiu tiam estis oficiala proparolanto de Madeleine Albright, ŝtatsekretario de Usono(en) Christiane Amanpour. Encyclopaedia Britannica.

Tra la jaroj, Amanpour intervjuis multajn eminentajn politikistojn, inkluzive de Tony Blair, Pervez Muŝaraf, Hamid Karzai, Hosni Mubarak kaj Hassan Rouhani. Ŝi ricevis la premion Emmy pro sia intervjuo kun Moammar al-Kadhafi dum la araba printempo. Ŝi havas sian propran ĉiutagan intervjuan programon ĉe CNN Internacia, nomatan Amanpour.

La 14-an de junio 2021, Amanpour anoncis ke ŝi estis diagnozita kun ovaria kancero"Bekannte US-Kriegsreporterin CNN-Journalistin Amanpour macht Krebserkrankung öffentlich", Der Tagesspiegel, la 14-an de junio 2021.

 Premioj kaj honoroj 
Amanpour gajnis ĉiun gravan televidan ĵurnalismopremion inkluzive de dek unu premioj Emmy por Novaĵoj kaj Dokumentaj filmoj, kvar premioj Peabody, du premioj George Polk, tri premioj du-Pont-Columbia kaj la premio Kuraĝo en ĵurnalismo. Ŝi estas honora civitano de Sarajevo kaj Bonvola Ambasadoro de Unesko por Gazetara Libereco kaj Sekureco de Ĵurnalistoj(en) New CNN Original Series “Christiane Amanpour: Sex & Love Around the World” Debuts Saturday, March 17 , CNN Press Room, la 14-an de februaro 2018..

Ŝi ricevis naŭ honorajn doktorecojn pro ŝia ĵurnalisma laboro.

En 2007 ŝi estis nomumita Komandanto de la Ordeno de la Brita imperio (CBE)(en) Christiane Amanpour's Biography. ABC..

 Referencoj 

 Vidu ankaŭ 
Simon Reeve

 Eksteraj ligiloj 

 (en) Profilo de Christiane Amanpour en CNN.com
 (en) Christiane Amanpour en TED-prelego

Kategorio:Iranaj ĵurnalistoj
Kategorio:Britaj ĵurnalistoj